
21. FEBRUÁRA ZAČÍNA ĎALŠÍ KURZ O INTELIGENTNEJ ENERGETIKE!

Kurz je určený zástupcom samospráv a občianskych organizácií, aktívnym občanom a študentom so záujmom o znižovanie spotreby energie a využívanie obnoviteľných zdrojov energie v regióne Poľana, ktorý je cieľovou oblasťou Priateľov Zeme-CEPA. 
Piaty turnus kurzu začne už 21. februára 2014 (piatok) poobede pravdepodobne v obci Poniky. Presné miesto a čas ešte upresníme. Kurz bude trvať 5 týždňov (vždy v piatok poobede).

Cieľom kurzu je rozšíriť vzdelanie o perspektívach rozumnej a výhodnej regionálnej energetiky, možnostiach lokálnej energetickej nezávislosti a súvislostiach medzi energetikou, ekonomikou, klímou a prostredím. Z aktívnych absolventov predchádzajúcich turnusov vznikla skupina na podporu inteligentnej energetiky v regióne Poľana a táto skupina sa bude dopĺňať o ďalších záujemcov, ktorí absolvujú kurz.
Kurz kombinuje prednášky, individuálne štúdium prostredníctvom internetu a exkurzie na miesta dobrej praxe. Témy sú rozdelené do 4 blokov. Každý blok začne prednáškami, na ktoré nadviaže individuálne štúdium a komunikácia s lektormi prostredníctvom internetovej platformy Moodle. 
Prvý blok je zameraný na globálne súvislosti – zmenu klímy, ropný zlom a ich dôsledky na rozvoj, ekonomiku a poľnohospodárstvo. Účastníci získajú prehľad o tom, ako ceny a prístup k energii predurčujú životnú úroveň v regiónoch, ktoré si nevedia usmerňovať a riadiť vlastnú energetiku. 

Druhý blok sa sústredí na energetickú sebestačnosť vidieckych regiónov, jej význam, kolobeh peňazí v regióne a možnosti energetickej autonómie regiónu Poľana. Tretí blok bude o úsporách energie a palív na úrovni obcí a budov s dôrazom na energeticky úsporné a pasívne domy. V štvrtom bloku sa pozornosť upriami na rozumné využívanie miestnych obnoviteľných zdrojov energie (najmä biomasy a slnečnej energie).

Každý účastník, ktorý sa zúčastní prednášok a zvládne testy, dostane v závere kurzu certifikát. Účasť na kurze je bezplatná, záujemcovia o účasť sa ale musia čím skôr zaregistrovať, pretože počet účastníkov je obmedzený.

Ak máte záujem zúčastniť sa kurzu, kontaktujte Petra Cocha (0911 644 899), Katarínu Durovú (0948 525 037), Juraja Zamkovského (0908 902 257) alebo nám pošlite e-mail na adresu klima@priateliazeme.sk.
Pozývací leták si môžete stiahnuť na adrese: http://www.priateliazeme.sk/cepa/sk/informacie/pripravovane-akcie/852 
Vzdelávanie o udržateľnej energetike na vidieku je súčasť projektu Priateľov Zeme-CEPA Od závislosti k sebestačnosti: k inteligentnej energetike na Poľane.

Na projekte sa finanéne spolupodielaju Svajéiarska konfederacia a Slovenska republika.
Blokovy grant pre MVO a podporu partnerstiev $vajciarsko-slovenskej spoluprace realizuje
Nadacia Ekopolis v spoluprdci s partnermi nadaciou SOCIA a Karpatskou nadaciou.













